
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind despăgubirea persoanelor fizice care au constituit înainte de 1990 depozite la Casa de Economii şi Consemnaţiuni în vederea achiziţionării de autoturisme DACIA şi ulterior şi-au transferat aceste depozite la BRD - Groupe Société Générale, în anul 1991, cu care comisia noastră a fost sesizată în fond cu adresa Biroului Permanent nr.  Pl.x. 503 din 19 octombrie 2009.
	PREŞEDINTE,

Viorel ŞTEFAN 


Parlamentul  României

RAPORT

asupra propunerii legislative privind despăgubirea persoanelor fizice care au constituit înainte de 1990 depozite la Casa de Economii şi Consemnaţiuni în 
vederea achiziţionării de autoturisme DACIA şi ulterior şi-au transferat 
aceste depozite la BRD - Groupe Société Générale, în anul 1991 
Cu adresa nr. Pl.x. 503 din 19 octombrie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind despăgubirea persoanelor fizice care au constituit înainte de 1990 depozite la Casa de Economii şi Consemnaţiuni în vederea achiziţionării de autoturisme DACIA şi ulterior şi-au transferat aceste depozite la BRD - Groupe Société Générale, în anul 1991.
La întocmirea raportului s-a avut în vedere avizul negativ al Consiliului Legislativ, avizul negativ al Comisiei juridice, de disciplină şi imunităţi precum şi punctul de vedere negativ al Guvernului.
Prezenta propunere legislativă are ca obiect de reglementare acordarea de despăgubiri de la bugetul de stat, cuvenite persoanelor fizice care au constituit înainte de 1990 depozite la Casa de Economii şi Consemnaţiuni în vederea achiziţionării de autoturisme DACIA şi ulterior şi-au transferat aceste depozite la BRD - Groupe Société Générale, în anul 1991.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, din  partea Ministerului Finanţelor Publice  doamna Simona Marinescu – şef serviciu
La lucrările comisiei au participat  33  deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din data de 14.10.2009.

Propunerea legislativă, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative privind acordarea de despăgubiri de la bugetul de stat, cuvenite persoanelor fizice care au constituit înainte de 1990 depozite la Casa de Economii şi Consemnaţiuni în vederea achiziţionării de autoturisme DACIA şi ulterior şi-au transferat aceste depozite la BRD - Groupe Société Générale, în anul 1991, în şedinţa din data de 22.12.2009, comisia propune respingerea  acesteia din următoarele considerente:
- în temeiul art. 1 alin. (1) din Ordonanţa de urgenţă a Guvernului nr. 156/2007, aprobată prin Legea nr. 232/2008 cu modificări şi completări „Persoanele fizice care până la data de 15 februarie 1992 au efectuat depuneri de sume la Casa de Economii şi Consemnaţiuni C.E.C. – S.A., precum şi cele care au transferat aceste sume după 22 decembrie 1989 în conturile Băncii Române pentru Dezvoltare – B.R.D. – S.A., în vederea achiziţionării de autoturisme, au dreptul să obţină despăgubiri băneşti dacă depozitele astfel constituite, existente în conturile active ale Casei de Economii şi Consemnaţiuni C.E.C. – S.A., respectiv ale Băncii Române pentru Dezvoltare – B.R.D. – S.A., îndeplinesc condiţia neefectuării soldului iniţial.”;

- întrucât B.R.D. - Groupe Société Générale a comunicat Ministerului Finanţelor Publice numărul total al persoanelor îndreptăţite la acordarea despăgubirilor precum şi valoarea totală a despăgubirilor aferente, Ministerul Finanţelor Publice a înaintat Guvernului un memorandum pentru mandatarea iniţierii unui proiect de act normativ în vederea despăgubirii persoanelor fizice care şi-au transferat depozitele de la C.E.C. la B.R.D. - Groupe Société Général.                                                                                                                                                                                                                                                                                                                             
	PREŞEDINTE,

	SECRETAR,

Iuliu NOSA

